Diari Oficial de la Generalitat Valenciana


Sumari del DOGV 5431, del 18-01-2007 (2007/153)

RESOLUCIÓ de 28 de desembre de la consellera de Cooperació i Participació, per la qual s'establixen les bases i es convoquen les subvencions per al desenvolupament d'estudis en matèria de participació ciutadana destinades als grups d'investigació adscrits o dependents d'universitats de la Comunitat Valenciana per a l'exercici 2007.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5431

Data del DOGV
:   18-01-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/153


Data del document
:   28-12-2006

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * suport econòmic
    * personal d'investigació
    * ajuda pública
    * projecte d'investigació
    * universitat
    * participació social
    * moviment associatiu

La Direcció General de Participació Ciutadana pretén fomentar, potenciar i crear vies que permeten la participació dels ciutadans en les polítiques públiques de la Generalitat, i amb eixe fi ha elaborat el I Pla de Participació Ciutadana.
La voluntat de la Generalitat és afavorir tots els mecanismes de cooperació i col·laboració amb les universitats de la Comunitat Valenciana per a promoure i impulsar la investigació científica en matèries pròpies de la direcció general que afavorisquen la participació ciutadana.
Per això, fent ús de les atribucions delegades pel President de la Generalitat, en la seua Resolució de 2 de novembre de 2004; de les facultats que em conferix l'article 3, del Decret 9/2004, de 3 de setembre, del President de la Generalitat, pel qual s'encomanen o deleguen funcions en el vicepresident del Consell de la Generalitat, en el conseller de Relacions Institucionals i Comunicació i en la consellera de Cooperació i Participació; segons allò que s'ha estipulat en l'article 17, del Decret 180/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Presidència de la Generalitat, i d'acord amb el que establix la normativa pertinent de la Llei d'Hisenda Pública de la Generalitat, Text Refós aprovat per Decret Legislatiu de 26 de juny de 1991, del Consell de la Generalitat, resolc:
Primer. Convocatòria
Convocar una subvenció destinada al desenvolupament de l'estudi en matèria de participació ciutadana per a universitats, finançat a càrrec de la línia T4051000, inclosa en el Programa 112.90, Participació Ciutadana, per un import global màxim de 52.000 euros i queda condicionada a l'aprovació definitiva de la Llei de Pressupostos de la Generalitat per a 2007, de conformitat amb el que disposa l'Orde de 26 de setembre de 1994, de la Conselleria d'Economia i Hisenda.
Segon. Bases
Aprovar les bases per les quals es regula la convocatòria de subvencions per a grups d'investigació adscrits a les universitats de la Comunitat Valenciana, models de sol·licitud i documents complementaris que s'inclouen en annexos a esta resolució.
Contra esta resolució que posa fi a la via administrativa es podrà interposar, potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, o bé, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa-Administrativa, sense perjuí que s'utilitze qualsevol altra via que es considere oportuna.
València, 28 de desembre de 2006.- La consellera de Cooperació i Participació. Per delegació del President de la Generalitat: Gema Amor Pérez.
ANNEX I
Bases de la convocatòria
Primera. Objecte
La present convocatòria té com a objecte concedir, per mitjà del procediment de concurrència competitiva, una subvenció per a desenvolupar estudis en matèria de participació d'un o més projectes d'investigació relacionats amb el foment de la participació ciutadana, que podrà ser presentat per grups d'investigació adscrit o dependent d'una universitat de la Comunitat Valenciana.
Segona. Beneficiaris
Podran ser beneficiaris de la subvenció que es convoca en la present resolució un grup d'investigació adscrit o dependent d'una universitat de la Comunitat Valenciana.
Tercera. Objecte i aplicació de la subvenció
3.1. La subvenció podrà destinar-se a cobrir les despeses generades per un grup d'investigació d'una o unes quantes universitats de la Comunitat Valenciana en l'exercici 2007, per a la realització d'estudis de suport científic relacionats amb la matèria subvencionable.
3.2. Les despeses a què es podrà destinar la subvenció seran:
- Concessió d'una beca.
- Despeses de direcció, gestió, adquisició de material fungible i altres degudament justificats per ser aplicats directament al projecte subvencionat
Quarta. Requisits
4.1 .Podran sol·licitar la subvenció, grups d'investigació adscrits o dependents d'una universitat de la Comunitat Valenciana, que programen el desenvolupament d'un treball d'investigació en àrees relacionades amb les matèries subvencionables els components de les quals pertanguen a un departament directament vinculat amb una o diverses de les àrees relacionades amb l'objecte del treball d'investigació.
4.2. S'entendran com a àrees d'interés prioritari a l'efecte de la present convocatòria les següents:
- Qüestions sobre la realitat associativa de la Comunitat Valenciana com ara la seua estructura social, tipologia de l'associacionisme, necessitats de formació del moviment associatiu, elaboració de la seua memòria històrica, etc.
- Procediments, sistemes i instruments innovadors i bones pràctiques de participació ciutadana.
4.3. A l'efecte d'esta resolució s'entén per grup d'investigació el constituït per un mínim de 3 investigadors, que acrediten una coherència i una trajectòria compartida, participant en projectes comuns (activitats conjuntes de transferència i de difusió de coneixements, investigacions i publicacions). El director del projecte ha de tindre la condició de doctor i dedicació a temps complet a una universitat amb seu a la Comunitat.
4.4. A més dels requisits establits en els punts anteriors, els beneficiaris hauran d'acreditar, amb la presentació de la sol·licitud, que complixen amb els requisits per a obtindre la condició de beneficiari establits en l'article 13.2 i 13.3 de la Llei 38/2003, de 17 de novembre, General de Subvencions, en la forma prevista en l'article 13.7 de l'esmentada llei, per mitjà de testimoni judicial, certificats telemàtics o transmissions de dades, o certificació administrativa. En el cas que no puguen expedir-se per l'autoritat competent es podran substituir per una declaració responsable atorgada davant d'autoritat administrativa.
Quinta. Línia de subvenció que la finança
5.1. L'import destinat al present programa serà finançat a càrrec de la línia de subvenció T4051000, inclosa en el programa 112.90, Participació Ciutadana, del Pressupost de la Generalitat per a l'exercici 2007.
5.2. La subvenció en cap cas podrà ser de tal quantia que, aïlladament o en concurrència amb altres subvencions, ingressos o recursos d'altres ens públics o privats, supere el cost de l'activitat a desenvolupar pel beneficiari.
Sexta. Sol·licituds i documentació
6.1. La sol·licitud, haurà de presentar-se en el termini de 20 dies, a comptar de l'endemà a la publicació de la convocatòria en el Diari Oficial de la Generalitat, adreçada a la Direcció General de Participació Ciutadana de la Presidència de la Generalitat (Pl. de Sant Nicolau, 2, 46446-València), en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
6.2. L'imprés normalitzat de sol·licitud arreplegada en l'annex II haurà d'anar subscrit i degudament omplit per l'investigador responsable del grup o director del projecte.
La sol·licitud anirà acompanyada de la següent informació i documentació:
6.2.1. Dades del departament i composició del grup d'investigació: relació dels membres del grup d'investigació en què conste nom, cognoms, NIF, titulació, professió, entitat per a la qual treballa, hores de dedicació al projecte, telèfon, adreça de correu electrònic i firma de conformitat.
6.2.2. Currículum de l'investigador responsable o director del projecte, dels altres membres del grup i currículum conjunt de tots els membres del grup d'investigació. S'adjuntarà, si és el cas, el vistiplau dels caps dels departaments i dels vicerectors d'investigació de les universitats a què estiguen adscrits.
6.2.3. Projecte del treball d'investigació en què s'especifique: títol, objectius que es perseguixen, descripció breu del mateix, memòria de les activitats a desenvolupar en 2007, l'adscripció de tasques, terminis previstos per a la consecució dels diferents objectius, recursos assignats al projecte (persones, material, etc), així com altres dades que puguen ser d'utilitat per a la comprensió del projecte.
6.2.4. Pressupost de l'activitat, ingressos i despeses totals, incloent totes les subvencions concedides i/o sol·licitades, així com les aportacions tècniques i materials que realitza cada una, concretant en qualsevol cas el concepte a què es destina la subvenció sol·licitada i l'orde de prioritat de les despeses.
6.2.5. Fitxa de manteniment de tercers (dades bancàries), segons el que establix l'Orde de la Conselleria d'Economia, Hisenda i Ocupació, de 15 de febrer de 2005 (DOGV de 4 de març del 2005) arreplegat en l'annex III.
6.2.6. La Direcció General de Participació Ciutadana podrà demanar qualsevol altra documentació que considere necessària per al millor coneixement i comprensió de l'aplicació de la subvenció.
6.3. L'admissió a tràmit d'una sol·licitud de subvenció no generarà cap compromís de concessió d'aquella.
6.4. Quan la sol·licitud no reunisca els requisits o falte algun document complementari de què en cada cas s'exigisquen, es requerirà als interessats perquè ho esmenen en el termini de 10 dies, amb indicació que, si així no ho fera, se li tindrà per desistit de la seua petició, prèvia resolució dictada per la directora general de Participació Ciutadana.
6.5. En el cas que l'import de la subvenció de la proposta de resolució provisional siga inferior a què figura en la sol·licitud presentada, es podrà instar del beneficiari la reformulació de la seua sol·licitud per a ajustar els compromisos i condicions a la subvenció otorgable tot això segons el que establix l'article 27 de la Llei 38/2003 de 17 de novembre, General de Subvencions
Sèptima. Valoració, selecció i comissió d'avaluació
7.1. La valoració de les sol·licituds s'efectuarà atenent els criteris següents:
7.1.1. L'objecte del treball d'investigació i la seua afinitat amb àrees relacionades amb les matèries objecte de subvenció, així com la possible aplicació de les conclusions per a la gestió desenvolupada per la Direcció General de Participació Ciutadana, i es valoraran de manera preferent aquells treballs que aborden els temes d'interés prioritari, fins a un màxim de 40 punts
7.1.2. La coherència del projecte de treball, la qualitat de la investigació, l'equilibri pressupostari, la claredat entre els objectius proposats i la metodologia així com la possibilitat d'execució en termini del projecte es valorarà fins a un màxim de 30 punts.
7.1.3. El currículum del grup, valorant en este apartat el perfil dels components del grup, la composició, estructura i coherència del mateix i la seua experiència conjunta en altres projectes i activitats es valorarà fins a un màxim de 20 punts.
7.1.4. El currículum de l'investigador responsable del grup (titulació, experiència professional, experiència investigadora i altres mèrits), es valorarà fins a un màxim de 10 punts.
7.2. Per a l'estudi i valoració de les sol·licituds presentades per les entitats es constituirà una comissió avaluadora presidida per la directora general de Participació Ciutadana més dos vocals designats per esta. La comissió elaborarà una proposta en relació amb les distintes sol·licituds presentades i es podrà convocar al grup d'investigació per a realitzar la proposta de projecte.
Octava. Resolució del procediment
8.1. L'òrgan competent per a la resolució dels expedients és, per delegació del President de la Generalitat, la consellera de Cooperació i Participació, que així mateix podrà dictar les resolucions i adoptar les mesures que siguen necessàries per al compliment i desenvolupament d'allò que s'ha estipulat en les presents bases, així com resoldre totes les incidències que es plantegen en la seua interpretació i execució, tot això de conformitat amb l'article 47, del Text Refós de la Llei d'Hisenda Pública de la Generalitat.
8.2. La Direcció General de Participació Ciutadana resoldrà i notificarà als interessats en el termini de sis mesos des de la publicació de la convocatòria, publicant-se així mateix en el Diari Oficial de la Generalitat, d'acord amb el que disposa l'article 18.1 de la Llei 38/2003, de 17 de novembre, General de Subvencions.
8.3. A l'efecte de concretar els termes de l'execució del projecte seleccionat, se subscriurà si és el cas el corresponent conveni.
Novena. Obligacions dels beneficiaris.
Són obligacions dels beneficiaris:
9.1. Mantindre's en la situació que legitima la seua concessió.
9.2. Acreditar el compliment dels requisits i condicions que determinen la concessió o benefici de l'ajuda.
9.3. El sotmetiment a les actuacions de comprovació a efectuar per la Direcció General de Participació Ciutadana així com qualsevol altres de comprovació i control financer que puguen realitzar els òrgans de control competents, tant nacionals com comunitaris, aportant quanta informació li siga requerida en l'exercici de les actuacions anteriors.
9.4. Comunicar a la Direcció General de Participació Ciutadana l'obtenció d'altres subvencions, ajudes, ingressos o recursos que financen les activitats subvencionades.
9.5. Desenvolupar el treball d'investigació per al qual s'haja concedit la subvenció mantenint les seues condicions i sol·licitant l'autorització de qualsevol modificació d'estes que en funció de les circumstàncies haja d'adoptar-se.
9.6. Presentar, al finalitzar el projecte, una memòria final amb la següent estructura que contemple la totalitat del treball realitzat (títol descriptiu del projecte, formulació del projecte, objectius de la investigació, justificació, limitacions, fonaments teòrics, antecedents del projecte, elaboració d'hipòtesis, identificació de les variables, disseny de tècniques d'arreplega d'informació, població i mostra, tècniques d'anàlisi, guia de treball de camp, recursos humans, pressupost, cronograma i bibliografia), les característiques i contingut de la qual estaran concordes amb l'àrea prioritària a què pertanga el projecte, i la memòria econòmica.
9.7. Els resultats del present estudi així com tot el material utilitzat per a l'execució del projecte seran propietat de la Direcció General de Participació Ciutadana i es regiran pel que afecta a la propietat intel·lectual i per a la cessió en exclusiva, si és el cas, per les previsions contingudes en el Text Refós de la Llei de la Propietat Intel·lectual, si bé l'investigador responsable es reserva la facultat d'ocupació dels coneixements obtinguts per als fins de la seua pròpia investigació o la dels altres membres que componen l'equip investigador.
En cas de publicacions per qualsevol de les parts, es farà la deguda menció de les dos parts que subscriuen el conveni, si és el cas, i en qualsevol cas es farà sempre menció dels autors del treball.
9.8. La Direcció General de Participació Ciutadana es reserva, respectant l'autoria dels treballs prevista en la legislació mencionada, la facultat de realitzar una primera edició de les memòries cientificotècniques dels projectes subvencionats a l'empara d'esta convocatòria, sense abonar a l'autor o autors drets econòmics addicionals. En el cas que no es publique el treball per la Direcció General de Participació Ciutadana, l'autor o autors hauran de sol·licitar prèviament l'autorització a esta per a la seua publicació.
9.9. Conservar els documents justificatius de l'aplicació dels fons rebuts, inclosos els documents electrònics, en tant puguen ser objecte de les actuacions de comprovació i control.
9.10. Procedir al reintegrament dels fons percebuts en els supòsits previstos en l'article 37 de la Llei General de Subvencions.
9.11. L'incompliment de les anteriors obligacions donarà lloc a l'exigència de les responsabilitats o sancions que corresponguen, d'acord amb la legislació vigent.
9.12. Quan agrupacions de persones físiques o jurídiques, públiques o privades sense personalitat, presenten projectes i en aplicació de l'article 11.3 de la Llei 38/2003, de 17 de novembre, General de Subvencions, hauran de fer-se constar expressament, tant en la sol·licitud com en la resolució de concessió, els compromisos d'execució assumits per cada membre de l'agrupació, com també l'import de subvenció a aplicar per cada un d'ells, que tindran igualment la consideració de beneficiaris. En tot cas, haurà d'anomenar-se un representant o apoderat únic de l'agrupació, amb poders validats per a complir les obligacions que, com a beneficiari, corresponen a l'agrupació. No podrà dissoldre's l'agrupació fins que haja transcorregut el termini de prescripció previst en els articles 39 i 65 d'esta llei.
Desena. Modificació de la resolució de concessió
10.1. L'import de la subvenció concedida en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.
10.2. Tota alteració en les condicions tingudes en compte per a la concessió de la subvenció i, en tot cas, l'obtenció concurrent d'aportacions atorgades per altres administracions o ens públics o privats, podrà donar lloc a la modificació de la resolució de la concessió.
Onzena. Responsabilitats
La Generalitat no assumix cap responsabilitat sobre possibles danys i perjuís en què puguen incórrer els beneficiaris de l'ajuda o membres del seu equip durant la realització del projecte subvencionat, en la seu en què es desenvolupe o respecte a tercers.
Dotzena. Procediment de pagament, termini i forma de justificació
12.1. El pagament es realitzarà d'una sola vegada quan s'haja justificat degudament l'activitat objecte de subvenció. Són despeses subvencionables aquelles que de manera indubtable responguen a la naturalesa de l'activitat subvencionada i s'hagen realitzat entre l'1 de gener de 2007 i el termini establit en la base 12.3 de la present convocatòria.
12.2. Si les activitats subvencionades es financen alhora amb fons propis o altres subvencions o recursos, haurà d'acreditar-se en les justificacions, l'import, procedència i aplicació de tals fons a les activitats subvencionades.
12.3. Les justificacions hauran de presentar-se abans del 15 de novembre de 2007, llevat que es prorrogue este termini per la resolució de concessió de subvencions.
12.4. Per al cobrament de la subvenció, els beneficiaris hauran de presentar la documentació següent:
- Certificació que arreplegue el resum de despeses.
- Certificació de despeses que hagen sigut efectivament pagades amb anterioritat a la finalització del període de justificació i compte justificatiu, acreditatiu de la deguda aplicació de l'import de la subvenció a les activitats per a les quals va sol·licitar l'ajuda econòmica, acompanyada dels documents que abonen les despeses efectuades, en original i còpia (factures o qualsevol altre document de valor probatori equivalent amb validesa en el trànsit jurídic mercantil o amb eficàcia administrativa, així com factures electròniques, sempre que es complisquen els requisits exigits per a la seua acceptació en l'àmbit tributari). Una vegada comprovats els documents, es tornaran a les entitats els originals per a la seua custòdia. Els justificants del compte justificatiu hauran de complir els requisits formals legalment establits.
- Memòria científica de l'abast dels objectius proposats en la sol·licitud que incloga un informe final on s'arrepleguen les principals conclusions i resultats, com també la liquidació del pressupost, firmada per l'investigador responsable del grup i amb el vistiplau del cap del departament i del vicerector d'investigació.
12.4. No es podran aplicar als fons procedents de la subvenció les despeses diferents dels previstos en l'apartat tercer.
12.5. Respecte de l'impost sobre el valor afegit (IVA), caldrà ajustar-se a allò que s'ha disposat a continuació:
Si els beneficiaris només realitzen operacions declarades exemptes per l'Agència Tributària, es podrà justificar íntegrament a càrrec de la subvenció concedida, l'IVA suportat.
Si l'entitat beneficiària realitza operacions no declarades exemptes per l'Agència Tributària, només podrà justificar a càrrec de la subvenció concedida l'IVA suportat no deduïble per aplicació del percentatge de prorrata que se li aplique.
Tretzena. Reintegrament de les subvencions
Es farà el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
a) Obtenció de la subvenció falsejant les condicions requerides per a això o ocultant aquelles que ho hagueren impedit.
b) Incompliment total o parcial de l'objectiu, de l'activitat, del projecte o la no adopció del comportament que fonamenten la concessió de la subvenció.
c) Incompliment de l'obligació de justificació o la justificació insuficient, en els termes establits en l'article 30 de la Llei General de Subvencions.
d) Incompliment de l'obligació d'adoptar les mesures de difusió contingudes en les base.
e) Resistència, excusa, obstrucció o negativa a les actuacions de comprovació i control financer previstes en els articles 14 i 15 de la Llei General de Subvencions.
f) Subvencions i la resta de supòsits previstos en l'apartat e) de l'article 37.1 de la Llei General de Subvencions.
g) Incompliment de les condicions imposades per l'administració a les entitats col·laboradores i beneficiaris en els supòsits previstos en l'apartat f) i g) de l'article 37.1 de la Llei General de Subvencions.
h) L'adopció, en virtut del que establixen els articles 87 a 89 del tractat de la Unió Europea, d'una decisió de la qual es derive una necessitat de reintegrament.
i) Igualment, en el supòsit previst en la base 5.2., es farà el reintegrament de l'excés obtingut sobre el cost de l'activitat exercida, així com l'exigència de l'interés de demora corresponent.
Catorzena. Base final
En tot allò no previst en esta resolució, els beneficiaris se sotmetran al que establix la Llei General de Subvencions, en el Text Refós de la Llei d'Hisenda Pública de la Generalitat Valenciana i la Llei de Pressupostos de la Generalitat per a l'exercici 2007.
Tot això sense perjuí del règim d'infraccions i sancions previst en el títol Títol IV. Infraccions i sancions administratives en matèria de subvencions de la Llei 38/2003, de 17 de novembre, General de Subvencions.